เกษตรแม่ฮ่องสอน ส่งเสริมการพัฒนาเกษตรกรเป็นผู้จัดการแปลง ขับเคลื่อนระบบส่งเสริมแปลงใหญ่
นายอัครพล ขัติยะ เกษตรจังหวัดแม่ฮ่องสอน  เปิดการอบรม หลักสูตร "การพัฒนาเกษตรกรเป็นผู้จัดการแปลง" เพื่อให้เกษตรกรและเจ้าหน้าที่ผู้รับผิดชอบงาน มีความรู้ความเข้าใจและสามารถนำไปถ่ายทอดสู่เกษตรกร กลุ่มเกษตรกรรายอื่นๆ ในการดำเนินการขับเคลื่อนระบบส่งเสริมแปลงใหญ่ ณ ห้องประชุมพิชชาภรณ์ เฮ้าส์ ตำบลผาบ่อง อำเภอเมืองแม่ฮ่องสอน จังหวัดแม่ฮ่องสอนโดยมีการจัดการอบรม 5 หลักสูตร ได้แก่ หลักการจัดทำบัญชีอย่างง่ายและเรียนรู้การใช้โปรแกรมบัญชีรายบุคคล (Smart Me) การจัดทำสื่อ/คลิปวีดีโอ เพื่อการประชาสัมพันธ์และขายสินค้าออนไลน์  ความสำเร็จกับเกษตรแปลงใหญ่ของโลกและประเทศไทยและการใช้ระบบ Smart Agricultural ในแปลงใหญ่ การจัดทำแผนธุรกิจการวิเคราะห์ความเสี่ยง การต่อสู้เพื่อเอาชนะวิกฤตที่คุกคาม และความเป็นไปได้ทางธุรกิจการเกษตรแบบครบ วงจรของแปลงใหญ่ และขั้นตอนการต่อยอดสู่ SME การสร้างแบรนด์และการจัดการตลาดผลิตภัณฑ์เกษตรแปลงใหญ่ มีตัวแทนเกษตรกรแปลงใหญ่และเจ้าหน้าที่เข้าร่วมการอบรม 32 ราย